**Tema:” Dünýä maliýe bazaryny kadalaşdyrmagyň halkara tejribesi ”**

**Meýilnama:**

**Giriş**

1. **Dünýä maliýe bazaryny kadalaşdyrmagyň many-mazmuny**
2. **Dünýä maliýe bazaryny kadalaşdyryşynyň göni usullar ulgamy**
3. **Dünýä maliýe bazarynyň gytaklaýyn kadalaşdyrylyşy**
4. **Dünýä maliýe bazaryny kadalaşdyrmagyň halkara tejribesi we ony kämilleşdirmegiň ýollary**

**Netije we teklipler**

**Edebiýatlar**

**Giriş**

**Ylmy işiň wajyplygy.** Hormatly Prezidentimiziň Ýolbaşçylygynda Berkarar döwletiň täze eýýamynyň Galkynyşy döwründe durmuş-ykdysady syýasatynda ýurduň maliýe bazarynyň ösüşi uly ähmiýete eýedir. Ýurdumyzyň ykdysadyýeti, Hormatly Prezidentimiziň başlangyjy esasynda kabul edilen we üstünlikli amala aşyrylýan Milli maksatnamalary, " Turkmenistany 2022-2052-nji ýyllarda durmuş-ykdysady taýdan ösdürmegiň milli maksatnamasy", konsepsiýalaryň we meýilnamalaryň netijesinde ýurdumyzda maliýe syýasatyny , maliýe bazarlaryny tapgyrlaýyn esasda ösdürmek baş maksat edip goýulýar. Bu bolsa öz gezeginde ýurdumyzda işjeň mata goýum syýasaty bilen gönümel baglanyşyklydyr we işjeň maýa goýumlar ykdysadyýetiň pudaklarynyň ösüşine uly täsirini ýetirýär.

Hormatly Prezidentimiziň dünýä maliýe çökgünliginiň garşysyna alyp barýan ykdysady syýasatynyň esasy ugry — ýurdumyzda maliýe bazarlarynyň hereketini , maýa goýumlaryň işjeňligini ýokarlandyrmak netijesinde yurdumyzda belent sepgitlere ýetildi.

Şonuň bilen baglylykda , Milli liderimiziň ýurduň maliýe bazarynyň ösüşine we maýa goýum işjeňligine aýratyn üns bermegi ony ýurduň durmuş-ykdysady ösüşinde wajyp ugurlaryň hataryna goşmagy bilen häsiýetlendirilýär. Ösen bazar ykdysadyýetiniň nusgasyna laýyklykda dünýä maliýe bazaryna ýurdumyzyň hem gatnaşmagy ykdysadyýetimiziň diwersifikasiýalaşmagyna we gerek bolan maliýe serişdeleri bilen üpjün edilmegine itergi berýär. Şonuň üçin hem ýurduň maliýe bazarynyň durnukly hereketi ýurduň ykdysadyýetiniň işjeňleşmeginiň esasy sebäbi hökmünde görkezmek bolýar. Şu nukdaýnazardan hormatly Prezidentimiziň maliýe syýasatynyň bir bölegi bolan maliýe bazarlaryny we ileri tutulýan ugurlaryny öwrenmek we tassyklamak ylmy işiň wajyplygyna düşündiriş bolup durýar.

**Ylmy işiň maksady.** Ylmy işiň esasy maksady hormatly Prezidentimiziň maýa goýum syýasatyndan ugur alyp, ýurdumyzyň ykdysadyýetiniň ösüşinde maliýe bazarlarynyň we maýa goýum işjeňliginiň esasy ýörelgeleriniň we ileri tutulýan ugurlarynyň çäklerinde ýurdumyzyň durmuş-ykdysady derejesini ösen döwletleriň hataryna goşmak babatynda alnyp barylýan işler üçin ylmy esasda taýýarlanan teklipleri işläp düzmekden ybaratdyr.

**Ylmy işiň wezipeleri.** Ylmy işimiň esasynda şu aşakdaky wezipeleri öňde goýýaryn.

* Dünýä maliýe bazaryny kadalaşdyrmagyň many-mazmuny
* Dünýä maliýe bazaryny kadalaşdyryşynyň göni usullar ulgamy
* Dünýä maliýe bazarynyň gytaklaýyn kadalaşdyrylyşy
* Dünýä maliýe bazaryny kadalaşdyrmagyň halkara tejribesi we ony kämilleşdirmegiň ýollary.

**Ylmy işiň predmeti we obýekti.** Ylmy işiň predmeti bolup, Türkmenistanda ýokary depginli ösüş häsiýetine eýe bolan maliýe bazarlarynyň kadalaşdyrylyşyna ylmy taýdan gözegçiligi alyp barmakdan ybaratdyr.

**Işiň obýekti bolup**, Türkmenistanyň ykdysadyýetiniň aýry-aýry pudaklary we hojalyk düzüm birlikleri çykyş edýärler.

**Işiň ylmy täzeligi.** Ylmy işde saýlanyp alnan mowzugyň çäklerinde şu ugurlar boýunça ylmy taýdan esaslandyrylan teklipler işlenip taýýarlanyldy:

**1.Dünýä maliýe bazarynyň kadalaşdyrylyşynyň many-mazmuny**

**Dünýä maliýe bazaryny kadalaşdyrmak – bu dünýä maliýe bazarynda maliýe akymlarynyň akymyny tertipleşdirmeklige gönükdirilen halkara maliýe gatnaşyklarynda hereket edýän çäreleriň we usullaryň toplumydyr**. Dünýä maliýe bazaryny kadalaşdyrmagyň aşakdaky maksatlary bar:

* 1. Dünýä maliýe bazarynyň ähli düzüm böleklerinde maliýe durnuklylygyny üpjün etmek.
  2. Hümmetsizlenmesiz ykdysady ösüşi üpjün etmek (pul toplumlaryny kadalaşdyrmak, walýuta kursyny we hümmetsizlenmäni kadalaşdyrmak).
  3. Döwletleriň we pudaklaryň arasynda maýalaryň hereketini üpjün etmek.
  4. Dünýä maliýe bazarynyň ähli düzümlerinde maliýe howpsuzlyk ulgamyny üpjün etmek.

Dünýä maliýe bazarynyň emele gelmeginiň we ösüşiniň dünýä tejribesiniň şaýat edişi ýaly bazar şertlerinde bu bazaryň ähli düzümlerinde döwlet we bazar kadalaşdyrylmasy obýektiw zerur bolup durýar. Dünýä maliýe bazarlarynda walýuta, karza, gymmatly kagyzlar, gazna, altyn gymmatlyklaryna, maýa goýumlara, ätiýaçlandyryş hyzmatlara isleg we teklip bilen bir hatarda olaryň nyrhlary hem emele gelýär.

Dünýä maliýe bazaryň kadalaşdyrylyşy gymmat kanunyna we isleg bilen teklibiň kanunyna tabyndyr. Şu kanunlaryň hereketi bazarda bäsdeşlik şertlerinde halkara maliýe akymlarynyň global dünýä ykdysadyýetiniň talaplaryna laýyk getirilýär.

Dünýä maliýe bazarynda maliýe gurallarynyň aýry-aýry görnüşleriniň nyrhlarynyň we kursunyň üýtgemeginiň kömegi bilen ykdysady agentler satyn alyjylaryň isleglerini we tekliplerini öwrenýärler. Şeýlelikde bazar öz özüni kadalaşdyrýan we işlerini sazlaýan ulgama öwrülýär. **(1-nji şekil )**

**Gurallar**

Walýutalar

Karzlar

Gymmatly kagyzlar

Maýa goýumlar

Ätiýaçlandyryş hyzmatlary

Isleg

Nyrh

Teklip

Walýuta kursy

Karz göterimi

Diwiwdentler we göterimler

Girdeji

Baýrak

**1-nji şekil. Dünýä maliýe bazarynyň kadalaşdyrylyş mehanizmi**

Bazar mehanizminiň islendik bölegi ýaly dünýä maliýe bazarynyň hem öz-özi sazlaýyş ulgamy durnukly çykyş etmeýär. Islendik ykdysady hadysa köp möçberdäki subýektiw faktorlara sezewar bolýarlar, ýagny syýasy, durmuş, maglumat we ş.m., we olaryň täsiri netijesinde hemişe özüni deňagramlaşdyrylyşa mätäçdir. Dünýä tejribesiniň görkezişi ýaly, dünýä maliýe bazarynyň ösüşinde kadalaşdyryşda Keýnsianlygyň we Monetarizmiň ýörelgelerini ulanmak maksada laýykdyr. Netijede bazar we döwlet kadalaşdyrylyşynyň sintezi bolan mehanizm emele geldi.

Döwlet we bazar kadalaşdyrylyşy biri-birini dolandyrýarlar. Bäsdeşlige esaslanýan bazar kadalaşdyrylyşy ösüşi höweslendirse (monetaristleriň pikiri) döwlet kadalaşdyrylyşy bazarda ýaramaz ýagdaýlaryň öňüni almaga gönükdirilendir. Iki kadalaşdyryş serhedi-çägi her bir anyk ykdysady ýagdaýda bähbit ýa-da ýitgi bilen kesgitlenýär. Şu sebäpli bularyň arasyndaky gatnaşyk köp ýagdaýda üýtgeýär. Ykdysady çökgünlik, uruş, syýasy konflikt, durnuksyz ykdysadyýet şertlerinde döwlet kadalaşdyrylyşy, maliýe-ykdysady durnuklylyk ýagdaýynda bazar kadalaşdyrylyşy has ýarawlydyr. **2-nji** şekilden görnüşi ýaly, dünýä maliýe bazarynyň döwlet we bazar kadalaşdyryş usullaryny birnäçe jübütlere bölüp bolar:

1. Göni we gyýtaklaýyn.
2. Umumy we ýörite.
3. Düzümleýin we gündelik.

Ähli bellenen usullaryň dünýä maliýe bazarynyň ähli ulgamlarda bilelikde işleýändigi aýratyn bellenmäge degişlidir. **( 2**

**-nji şekil )**

Göni

Gündelik

Düzümleýin

Ýörite

Umumy

Gyýtaklaýyn

Bazar usullary

Döwlet usullary

**2- njy şekil. Dünýä maliýe bazaryny kadalaşdyryş usullarynyň ulgamy**

**Dünýä maliýe bazaryny kadalaşdyryşy şu aşakdaky sebäpler bilen şertlendirilendir:**

1. Dünýä hojalygynyň globallaşýan şertlerinde milli ykdysadyýetleriň özara garaşlylygynyň güýçlenmegi.

2. Bazar we döwlet düzgünleşdirmesiniň arasyndaky gatnaşygyň hojalyk gatnaşyklarynyň liberallaşýan şertlerinde bazar peýdasyna üýtgemegi.

3. Dünýä jemgyýetçiliginde güýçleriň gatnaşygynyň üýtgemegi: ABŞ-nyň ýeke-täk hökmürowanlygy, Günbatar Ýewropa, Ýaponiýa ýaly hyzmatdaşlygyň we bäsdeşligiň üç merkeziniň agalyk etmegi çalyşýar. Mundan başga-da ýaş bäsdeşler täze industrial döwletler döreýär.

4. Walýuta kurslarynyň, göterim haklarynyň üýtgemeleri, döwürleýin nebit sarsgynlary, birža, walýuta, bank çökgünlikleri we ş.m. bilen bagly durnuksyzlygy bilen tapawutlanýan dünýäniň walýuta, karz, gymmat kagyzlar,altyn,derawatiwler bazarlarynyň ägirt uly gerimleri.

**2. Dünýä maliýe bazaryny kadalaşdyryşynyň göni usullar ulgamy**

Göni usul ulgamy döwletiň ýörite guramalarynyň banklaryň, hojalyk subýektleriniň guramalaryň, kompaniýalaryň, biržalaryň şeýle hem dünýä maliýe guramalarynyň administratiw ýerine ýetiriji aktlarynyň-namalarynyň kömegi bilen ýerine ýetirilýär. Göni usulyň gyýtaklaýyn usuldan tapawudyny bazara gatnaşyjylara täsir edişiniň häsiýetinde we derejesinde görmek bolýar. Göni kadalaşdyrylyşyň usuly bolup düzgünnamalar, görkezmeler, çözgütler, kararlar çykyş edýär. Bular dünýä maliýe bazarynda maliýe durnuklylygy üpjün etmäge gönükdirilendir. Göni kadalaşdyryş ähli gatnaşyjylar üçin ähli ulgamynda deň derejede ulanylýar. Bu usul has hem dünýä bazarlaryň walýuta we karz böleginde ösendir.

Karz böleginde esasy operatorlar bolup merkezi banklar, karz edaralary, maliýe ministrlikleri we halkara maliýe guramalary çykyş edýärler we makroderejede kadalaşdyrýarlar.

Ätiýaçlandyryş bazarynda göni usullar döwlet işleri bolup, ätiýaçlandyryş kompaniýalaryň tölege ukypsyzlygy zerarly maliýe ýitgileriň öňüni almaga gönükdirilendir. Usulyň esasy talaplary bolup ustaw maýalaryň iň pes derejesi, salgyt salma ulgamy, audit ýaly ulgamlar çykyş edýär.

**1-nji tablisa**

**Walýuta syýasatynyň göni usullarynyň bazar talaplaryna laýyklygy**

|  |  |  |  |
| --- | --- | --- | --- |
|  | **Bazar talaplaryna laýyklygyň derejesi** | |  |
| **Pes** | **Ýokary** |  |
| Göni walýuta kadalaşdyrylyşynyň usullary | 1.Walýutanyň dewolwasiýasy we rewolwasiýasy.  2.Milli we daşary ýurt pullarynyň çykarylyşynyň çäklendirilişi (dahyllylar we dahylsyzlar üçin).  3.Açyk walýuta pozisiýasyna çäk goýulmagy.  4.Dahylsyzlara milli walýutada möhletli goýum boýunça göterimleri tölemeklige gadaganlyk.  5.Dahylsylarar gysga möhletli obligasiýalary satyn almaklyga gadaganlyk | 1. Bukjalaýyn maýa goýumlara çäklendirmäniň goýulmagy.  2.Daşary ýurtly goýumçylar üçin otrisatel göterim derejesiniň goýulmagy.  3.Dahylsyzlara milli walýutanyň forward satylyşynyň çäklendirilmegi.  4.Ýewrobazarda çekilen maýalaryň möçberine baglylykda merkezi bankda hökmany depozitleriň girizilmegi;  5.Iki taraplaýyn walýuta bazary. |  |

Dünýä maliýe bazarynyň gazna bazarynda göni usullar döwlet tarapyndan we hünärli gatnaşyjylar tarapyndan amala aşyrylýar. Esasy maksat bolup maýadarlaryň bazara bolan ynamyny üpjün etmek bolup durýar. Göni usul iki ugur boýunça ýerine ýetirilýär, ýagny:

1. Dünýä maliýe bazarynha gatnaşyjylaryň işlerini kadalaşdyrmak.
2. Gymmatly kagyzlar bazarynda amallary kadalaşdyrmak.

Maýa goýum bazaryny kadalaşdyrylyş usullaryna aşakdakylar degişli:

1. Döwlet kepillikleri.
2. Maýa goýumlaryň goraglylygyny üpjün edýän etmäge gönükdirilen administratiw-hukuk kadalary.
3. Daşary ýurt maýa goýumlary goramak boýunça çäreler ulgamy – salgyt salmak we peýdany hasaba almak.

**3. Dünýä maliýe bazarynyň gyýtaklaýyn kadalaşdyrylyşy**

Gyýtaklaýyn usul dünýä maliýe bazarynda ykdysady ilkinji nobatda maliýe usullaryny ulanmaklyk bilen olaryň bazaryň ykdysady agentlerine täsir edýärler. Dünýä maliýe bazarynda ykdysady ýagdaýyň liberallaşma derejesiniň ýokary boldugyça şu usul şonçada giňden ulanylýar.

**2-nji tablisa**

**Walýuta bazaryny gyýtaklaýyn kadalaşdyryş usulynyň bazar talaplaryna**

**laýyklygynyň derejeleri**

|  |  |  |
| --- | --- | --- |
| Usullar | **Laýyklyk derejesi** | |
| Pes | Ýokary |
| - Banklar üçin hökmany walýuta ätiýaçlyklary;  - Merkezi bankda zaýomlaryň daşary ýurt walýutasynda hökmany möçberi. | - Walýuta interwensiýasy;  - Walýutalar bilen spot amallary;  - Açyk bazardaky amallar;  - Merkezi banklaryň hasap amallary;  - Merkezi bankyň bankara walýuta biržasyna gatnaşygy. |

Dünýä maliýe bazarynyň düzümleri üçin gyýtaklaýyn usullar diňe bir operator Merkezi bankyň üsti bilen amala aşyrylýar. Bu usulyň ähli milli döwletlerde adaty we birmeňzeşligini göz öňünde tutsak, onda olaryň bazaryň dürli düzüm böleklerinde ulanylyşynyň mümkinçiliklerini we derejesini kesgitläp bolar (34-njy şekil).

Ähli usullar bazarda bolup geçýän hadysalary giňeltmek we gyzdyrmak üçin (ekspansion çemeleşme) ýa-da şeýle ýagdaýlary çäklendirmek ýa-da peseltmek (restruksion çemeleşme) üçin ulanylýar.

Makroykdysady derejede ykdysady pese gaçmaga ykdysady ösüşi gazanmak üçin birinji usul, “gyzgyn ykdysadyýetde” – ikinji usul ulanylýar.

Merkezi bankyň hasap syýasaty kadalaşdyryşyň merkezi bölegidir. Karz bazary üçin giň ulanylýan usuly – bank göterimleriniň derejelerini üýtgetmek bolup durýar. **( 3-nji şekil )**

Gyýtaklaýyn maliýeleşdiriş derejesiniň üýtgemegi (hasap syýasaty)

Hökmany ätiýaçlyklaryň möçberiniň üýtgemegi

Açyk bazardaky amallar

Depozit amallary

REPO amallar

Karz edaralary gaýtadan maliýeleşdirmek

Maýa goýum bukjasy we töwekgelçilikleri dolandyrmak

Karz

Walýuta

Gazna

Maýa goýum

Ätiýaçlandyryş

**3-nji şekil. Merkezi bankyň ulanýan kadalaşdyryş usullary**

Merkezi bankyň açyk bazardaky amallary – dünýä maliýe bazarynda merkezi banklaryň gymmatly kagyzlary we walýutalary alyp satmak boýunça resmi amallarydyr. Gymmatly kagyzlara gazna wekseli, göterimsiz gazna borçnamalary, döwlet obligasiýasy, gysga möhletli gymmatly kagyzlar degişlidir***.(3-njy tablisa*** *)*

**3-njy tablisa**

**Açyk bazardaky amallar we olaryň täsiri**

|  |  |  |  |  |  |
| --- | --- | --- | --- | --- | --- |
| **Amallar** | **Dünýä maliýe bazary** | | | | |
| **Walýuta bazary** | **Karz bazary** | **Gazna bazary** | **Maýa goýum bazary** | **Ätiýaçlandyryş bazary** |
| Gymmatly kagyzlary satyn almak | Bazaryň daralmagy, walýuta kursunyň ýokarlanmagy | Karz amallarynyň giňelmegi | Birža amallarynyň we bazaryň daralmagy | Bazaryň giňelmegi | Bazaryň giňelmegi |
| Gymmatly kagyzlary satmak | Bazaryň giňelip walýuta kursunyň peselmegi | Karz resurslarynyň azalmagy olaryň bahasynyň gymmatlamagy. | Birža amallarynyň we bazaryň giňelmegi | Bazaryň daralmagy | Bazaryň daralmagy |

Merkezi banklaryň kadalaşdyryş usullaryna açyk bazardaky REPO amallary degişlidir. Bu amal merkezi bank bilen täjirçilik banklarynyň arasynda öň ylalaşylan bahalarda döwletiň gymmatly kagyzlaryny satyn almak we 1-2 aýdan hökmany yzyna satmak baradaky ylalaşygyň – geleşigiň baglaşylmagydyr bu amallaryň geçirilmegidir. REPO amallary (yzyna almak amallary) çeýeligi we ýumşaklygy bilen tapawutlanyp aýratyn meşhurlyga eýedir. Bu amal hepdede bir gün – şol bir gün geçirilýär. Şeýle ýagdaý satylýan gymmatly kagyzlar olryň yzyna alynmaly günleriniň gabat getirilmegi bilen şertlendirilýär. Eger öňki satylan we yzyna gelmeli gymmatly kagyzlaryň möçberleri bilen satylmaly gymmatly kagyzlaryň möçberleri gabat gabat gelmese onda Merkezi bank tarapyndan çäklendirmeler ýa-da artdyrmalar geçirilýär. Merkezi banklar bu amallaryň kömegi bilen täjirçilik banklaryny göterim töleginiň möçberinde girdeji bilen üpjün edýär. **Girdejini kesgitlemegiň formulasy: ( 267)**

**G=M\*G\*T**

**360**

bu ýerde:

G – REPO amallaryndan girdeji;

M – esasy summa möçber

G – REPO-nyň göterim derejesi;

T – gün sany (REPO-nyň möhlet adatça 4-8 hepde aralygy).

**Eger gymmatly kagyzlar boýunça kupon girdeji alynýan bolsa onda aşakdaky formula ulanylýar, ýagny**

**Pa=Pm+k ( 28 )**

bu ýerde:

Pa – umumy baha;

Pm – bazar baha;

k – kupon girdejisi.

**4.Dünýä maliýe bazaryny kadalaşdyrmanyň ýörite we umumy usullary**

Dünýä maliýe bazarynyň kadalaşdyryş usullarynyň görnüşleri hökmünde olaryň ýörite we umumy usullara bölünmegi aýratyn möhümdir. **( 4-nji tablisa )** Şeýle ýagdaý dünýä walýuta bazarynda ýörite kadalaşdyryş usullaryny talap edýän walýuta kursy we walýuta amallary, töleg balansy we altyn-walýuta ätiýaçlyklary ýaly ulgamlar bilen baglydyr.

**4-nji tablisa**

**Dünýä walýuta bazaryny kadalaşdyryjy ýörite usullar**

|  |  |
| --- | --- |
| Obýekt | Ýörite usullar |
| 1. Milli walýuta | Monowalýuta we onuň statusy: esasy we ätiýaçlyk  Multiwalýuta (ýewro)  Hasaplaşyk birligi (SDR) |
| 2. Walýutanyň erkin öwrülmek şerti | Doly öwrülýän  Bölekleýin öwrülýän  Ýapyk |
| 3. Walýuta kursunyň ýagdaýy | Resmi kurs  Erkin ýüzýän kurs  Walýuta kurslarynyň köpdürliligi |
| 4.Walýuta çäklendirmeleriň we gözegçiligiň barlygy ýa-da ýoklugy | Halkara tölegleriň we geçirimleriniň kadalaşdyrylyşy, eksport girdejiniň, peýdanyň, altynyň hereketiniň, pul belgileriniň we gymmatly kagyzlaryň repatriýasy.  Walýutanyň we walýuta gymmatlyklarynyň döwletiň elinde jemlenmegi |
| 5. Töleg balansy | Deflýasion syýasat (döwlet býujetiniň gytçylygynyň azalmagy, merkezi bankyň diskont syýasaty, karz çäklendirmeleri, pul toplumyny kadalaşdyrmak)  Dewalwasiýa  Walýuta kursunyň köplügi  Walýuta çäklendirmeleri  Eksportýorlara býujet subsidiýalary, importda proteksionizm, daşary ýurt maýadarlarynyň göterimlerine salgydyň aýrylmagy. |

Walýuta kursunyň kadalaşdyryş usullarynyň ýörite usullaryna pul toplumlarynyň hereketlendirilmegi degişlidir.

Ýörite usullar dünýä maliýe bazaryny unifisirlemek ( bur nusaga getirmek ) we milli salgyt kanunçylyklaryny liberallaşdyrmak üçin zerurdyr.

Umumy kadalaşdyryş öz içine aşakdaky derejeleri alýar:

* Hususy kompaniýalar we ykdysady agentler;
* Milli döwletler;
* Döwletara derejeler.

Umumy usulyň maksatlary: dünýä bazarlaryň agentleriniň, milli döwletleriň, dünýä maliýe guramalarynyň maliýe syýasatlaryny kadalaşdyrmak; bazaryň çökgünlikden çykmagy üçin çäreleriň toplumyny kesgitlemek bolup durýar.

Ykdysadyýetiň globallaşyşyna görä gymmatly kagyzlar bazaryny düzgünleşdirmegi döwletara utgaşdyrmak zerurlygy ýüze çykdy.

XX asyryň başyna çenli ABŞ-da gymmatly kagyzlar bazary döwlet tarapyndan düzgünleşdirilmeýärdi. Gazna bazary üçin bahalarda mekirlik etmek (manipulýasiýa) häsiýetlidi, bu häzirki wagtda ähli ýerde bikanun diýlip ykrar edildi. ***Fiktiw amallar*** *–* bazarda işjeňlik bar ýaly edip görkezmek üçin gymmatly kagyzlary bir wagtda satyn almak we satmak we ***ylalaşyk boýunça geleşikler*** *–* iki garşydaş tarapyndan bazardaky ýagdaýy öz peýdasyna üýtgetmek maksady bilen öňünden şertleşilen baha boýunça geleşikleriň amala aşyrylmagy şular ýaly mekirliklere degişlidir.

***Kornerler*** *–* paýnamalaryň söwdagärleriň belli bir toparynda jemlenmegi – giň ýaýran hadysa bolupdy, bu olara öz bahalaryny talap etmäge mümkinçilik berýärdi. Belli maliýeçi Genri Klýuz 1861-1865-nji ýyllaryň urşundan soňky döwri häsiýetlendirmek bilen, Amerikanyň uly möçberlerdäki ähli baýlyklarynyň kornerler tarapyndan emele getirilendigini belläpdi.

***Üsti ýapylmaýan satuwlar*** ("gysga" satuwlar) örän işjeň ulanyldy, munuň bilen baha gaçyrýan oýunçylar ("aýylar") meşgullanýarlar. Olaryň düýp manysy spekulýantyň özünde elin ýok bolan gymmatly kagyzlary birnäçe wagtdan getirmäge söz berip, olary belli bir möhlete satýandygyny aňladýar.

"Gysga" satuwlar bazary düýpli üýtgetmäge ukyplydyr, şonuň üçin hem Gollandiýada XVII asyryň başynda olaryň sanyny çäklendirmäge synanyşypdyrlar. Beýik Britaniýada XVIII asyrda olary gadagan etmek barada kanun taslamasy parlamente hödürlenipdir, ýöne bu iş ähli ýerde gülläp ösüpdir. Diňe XX asyryň 30-njy ýyllarynda, 1929-1933-nji ýyllaryň çökgünliginden soň olar babatynda ýeterlik derejede berk çäreler görüldi.

Gymmatly kagyzlar bazaryna diňe gazna bazarynyň hünärmenleriniň öz-özüňi düzgünleşdiriş guramalary tarapyndan gözegçilik edilýärdi; öz-özüňi düzgünleşdirmek hünärmenleriň arasynda oýnuň arassa kadalaryny saklamak üçin niýetlenendir.

Eýýäm XX asyryň başlarynda gazna bazaryndaky köp sanly pirimler we aldawçylyklar döwlet tarapyndan düzgünleşdirmegiň zerurlygyny şertlendirdi. ABŞ-nyň käbir ştatlarynda maýa goýumçylary goramaga gönükdirilen kanunlar kabul edildi, olara Gök asman kanunlary (Blue-sky laws) diýilýär. Emma umumymilli derejede nähilidir bir düzgünleşdirme ýokdy, ony girizmek üçin ähli çynanyşyklar Yoll-Stritiň berk garşylygyna duçar bolýardy.

Birinji jahan urşyndan soň ABŞ-nyň fiktiw maýasy çalt depginler bilen artyp başlady, bu köp babatda hiç bir zat bilen üpjün edilmedik paýnamalaryň çykarylmagy bilen baglydyr. Hünärmenleriň aldawçylykly hereketleri hem şuňa getirdi: gymmatly kagyzlar satyn alnanda-satylanda gizlin dilleşmek, ol ýa-da beýleki kagyzlar barada maglumatlaryň daşyna çykmagy we ş.m. Kollektiwleýin esasda pullar (esasan, hyzmat ulgamyndaky birlekşikler) tapapyndan bahalarda mekirlik etmek giňden ýaýran hadysa öwrüldi. Meselem, 1929-njy ýylda Nýu-Ýorkuň gazna biržasynda paýnamalaryň 107 goýberilişi pullaryň pirimlerine sezewar boldy, bu pirimlere biržanyň agzalarynyň özleri hem gyzyklanýardylar. Korporasiýalaryň direktorlarynyň pullara gatnaşmagy açyk ýagdaý hasap edilýärdi.

Maliýe piramidalaryny döretmek tejribesi giňden ýaýran hadysa boldy, şunda paýdarlara diwidendler peýdanyň hasabyna däl-de, nobatdaky emissiýanyň netijesinde alnan maýanyň hasabyna tölenýärdi. 1920-nji ýyllaryň maliýe piramidasynyň has belli mysaly otluçöp çykarýan "Krýuger end Toll" şwed kompaniýasynyň piramidasydyr.

Biržanyň synmagynyň öňýanyndaky ýyllarda banklar diňe bir özleriniň döreden golçur kärhanalarynyň üstünden gymmatly kagyzlary satyn almak we satmak bilen meşgullanmaýardylar; gymmatly kagyzlary satyn almak üçin maýa goýumçylary karzlaşdyrmak (göni ýa-da dellallaryň üstünden) adaty bolmadyk giň gerimlere baryp ýetdi. Marža bilen üstüni ýapmagyň möçberi, ýagny maýa goýumçynyň öz serişdeleriniň gymmatly kagyzlary satyn almak üçin gidýän bölegi banklar tarapyndan özbaşdak bellenilýärdi we gaty ýokary däldi, gazna bazarynyň batmagy bank ulgamynda töleg tölenmezlige, banklaryň köpçülikleýin batmagyna getirdi, Beýik durgunlylyk döwründe 8 müň bank batdy.

ABŞ-nyň gymmatly kagyzlar bazarynda hyýanatçylykly peýdalanmalar şeýle bir açyk-aýdyň ýagdaýa öwrüldi welin, prezident Guwer Nýu-Ýorkuň gazna biržasynyň baştutany Riçard Uitnä bazarda aldawçylyklary ýok etmek we birža spekulýasiýalaryny çäklendirmek barada ýüz tutmaly boldy. 1932-nji ýylda Senatyň Banklar we pul dolanyşygy boýunça komteti Guweriň başlangyjy bilen 1929-njy ýylyň birža çökgünligini öwrenmek boýunça topary döretdi, oňa Nýu Ýorkly belli prokuror Ferdinand Pekor ýolbaşçylyk etdi. Bu iş boýunça diňlemeler Uoll-stritiň iň bir hapa we masgaraçylykly hilegärliklerini köpçülikleýin biabraý edişligine öwrüldi.

ABŞ-nyň prezidenti F.D.Ruzwelt 1932-nji ýylda gymmatly kagyzlaryň birinji bazaryny tertipleşdirmek we maýa goýum institutlarynyň işine döwlet tarapyndan gözegçiligi üpjün etmek boýunça birnäçe çäreleri amala aşyrdy.

Agyr maliýe ýagdaýy we birža işgärleriniň abraýy Uoll-stritiň öz işlini düzgünleşdirýän kadalaryň kabul edilmegine haýsydyr bir görnüşde garşylyk görkezmek mümkinçiligini çäklendirýärdi.

Prezident F.D. Ruzweltiň tabşyrygyna laýyklykda söwda boýunça federal komissiýanyň öňki başlygy, gymmatly kagyzlar bazaryny düzgünleşdirmek bilen bagly meseleler boýunça demokratik platformanyň awtory H.Tomson degişli kanuny taýýarlady, ol gutarnykly işlenenden soň senat tarapyndan biragyzdan kabul edildi. 1933-nji ýylyň maýynda Gymmatly kaygyzlar hakynda kanun kabul edildi, ol beýleki kanunlar bilen (düzedişler bilen) bir hatarda şu wagta çenli hereket edip gelýär.

**Maliýe bazary** – nesýe maýalar bazarynyň düzüm bölegi bolmak bilen, ol döwlet tarapyndan düzgünleşdirilýän **obýektdir**. Bu düzgünleşdirme maýa goýumçylaryň **bähbitlerini** emitentleriň ýa-da araçylaryň **bikanun hereketlerinden** goramaga gönükdirilendir.

**Maliýe bazarynyň düzgünleşdirilmegi** - bu bazara ähli gatnaşyjylaryň işini we olaryň arasyndaky amallary jemgyýet tarapyndan ygtyýarlandyrylan edaralaryň gözegçiligini düzgünleşdirmegi öz içine alýar. Düzgünleşdirmegiň düzüm bölekleri her döwletiň öz ykdysady we syýasy aýratynlygyna laýyklykda hereket edýär. **( 35-nji şekil.)**

**-nji şekil. Düzgünleşdirmegiň düzüm bölekleri**

Gymmatly kagyzlar bazaryny düzgünleşdirmek – bu bazara gatnaşyjylaryň işiniň we olaryň geçirýän amallarynyň degişli hukuga eýe bolan edaralar tarapyndan düzgünleşdirilişidir. Gymmatly kagyzlar bazaryny düzgünleşdirmek oňa gatnaşyjylaryň ählisini gurşap alýar: emitentler, maýadarlar, gazna bazarynyň hünärli araçyllary, bazaryň infrastruktura edaralary.

Maliýe bazarynyň gatnaşyjylarynyň düzgünleşdirilişiniň hem içerki hem daşarky görnüşleri bardyr.

**Içerki düzgünleşdirme** - bu degişli edaranyň öz düzgünnamalaryna tabynlygy, ýagny ustaw, düzgünler we beýleki içerki resminamalara laýyklykda hereket etmegidir.

**Daşarky düzgünleşdirme** - bu degişli edaranyň işjeňliginiň döwletiň, beýleki edaralaryň namalaryna we halkara ylalaşyklara tabynlygy. Maliýe bazarynyň düzgünleşdirilişi, onda amala aşyrylýan işleriň ähli görnüşlerini we amallaryny gurşap alýar: emissiýa, araçyllyk, maýa goýum, alyp-satmak, nesýe, ynamlylyk we ş.m. Maliýe bazarynyň düzgünleşdirilişi ony amala aşyrmaga hukugy bolan edaralar we guramalar tarapyndan amala aşyrylýar.

Ýokardaky aýdylanlardan ugur alyp şu aşakdakylary tapawutlandyrýarlar:

– düzgünleşdiriliş wezipelerini ýerine ýetirýän döwlet edaralary tarapyndan gymmatly kagyzlar bazarynyň düzgünleşdirilişi;

– gymmatly kagyzlar bazarynyň hünärli gatnaşyjylary tarapyndan düzgünleşdirilişi ýa-da öz-özüni düzgünleşdiriliş.

Bu hadysa şeýle amala aşyrylyp bilner:

- döwlet häkimiýeti bazary düzgünleşdirmek boýunça öz wezipeleriniň bir bölegini, döwlet tarapyndan ýerine ýetiriji ýa-da saýlanan gymmatly kagyzlar bazarynyň hünärli gatnaşyjylaryň edaralaryna geçirýär;

– jemgyýetçilik düzgünleşdirilişi, sebäbi, gymmatly kagyzlar bazarynda bolup geçýän ýagdaýlara jemgyýetçilik gatlaklaryň kabul etmagi netijesinde, döwletiň ýa-da bazaryň hünärmentleri tarapyndan düzgünleşdiriliş işleri başlanýar.

Gymmatly kagyzlar bazarynyň döwlet tarapyndan düzgünleşdirilmegi şu aşakdakylaryň esasynda amala aşyrylýar:

1. Gymmatly kagyzlar bazaryna gatnaşyjylaryň işine hökmany talaplaryň bellenilmegi.

2. Gymmatly kagyzlaryň emissiýasynyň (goşmaça emissiýalarynyň) döwlet tarapyndan bellige alynmagy, şeýle hem olarda göz öňünde tutulan borçnamalaryň emitentler tarapyndan berjaý edilmegine gözegçilik edilmegi.

3. Gymmatly kagyzlar bazarynda hünär işiniň ygtyýarlandyrylmagy.

4. Gymmatly kagyzlar bazarynyň hünärli gatnaşyjysynyň hünärmenleriniň hünär synagyndan geçirilmegi.

5. Gymmatly kagyzlaryň eýeleriniň hukuklaryny goramagyň we olaryň hukuklarynyň emitentler hem-de gymmatly kagyzlar bazarynyň hünärli gatnaşyjylary tarapyndan berjaý edilmegine gözegçilik ulgamynyň döredilmegi.

6. Gymmatly kagyzlar bazarynda hünärmençilik işi amala aşyrylan mahalynda jenaýatçylykly ýol bilen alnan girdejileriň kanunlaşdyrylmagynyň we terrorizmiň maliýeleşdirilmeginiň garşysyna hereket edilmegi.

7.Gymmatly kagyzlar bazarynda işi degişli ygtyýarnamasy bolmazdan amala aşyrýan şahslaryň işiniň öňüniň alynmagy.

Senagat taýdan ösen ýurtlarda gymmatly kagyzlar bazaryna gözegçilik edýän edaralar, esasan, 1929-1933-nji ýyllaryň dünýä çökgünliginden soň döredilip başlandy, bu çökgünlik gymmatly kagyzlar bazarynyň berk düzgünleşdirilmeligini we döwlet gözegçilik edaralarynyň döredilmegini şertlendirdi. Gymmatly kagyzlar we biržalar boýunça komissiýalar görnüşinde ýörite düzgünleşdiriji edaralar guraldy. Birnäçe ýurtlarda döwlet tarapyndan düzgünleşdirmek wezipeleri maliýe Ministrliklerine ýa-da ýerli häkimiýet edaralaryna berildi.

1933-1934-nji ýyllarda kanunçylygy durmuşa geçirmek üçin ABŞ-da gymmatly kagyzlar we biržalar boýunça komissiýa (Securities and Exchange Commission- **SEC**) gymmatly kagyzlaryň çykarylyşyna we dolanyşygyna gözegçilik edýän garaşsyz edara döredildi. Bu komissiýanyň ýolbaşçylygy bäş agzadan ybaratdyr, olaryň üçüsinden köpüsi bir partiýa degişli bolmaly däldir. Ýolbaşçylar ABŞ-nyň Prezidenti tarapyndan bäş ýyl möhlete bellenýär we Senat tarapyndan tassyklaýar. SEC-iň düzümi onuň haýsydyr agzasynyň ygtyýarlyk möhletiniň tamamlanyşyna görä her ýylda täzelenmelidir.

SEC-iň ygtyýarlyklaryna şular degişlidir: emitent firmalary, dellallary, dilerleri, gymmatly kagyzlar boýunça geňeşçileri bellige almak; bazara hünärli gatnaşyjylaryň işini düzgünleşdirmek; biržada we biržadan daşary dolanyşyklarda gymmatly kagyzlaryň söwdasyny düzgünleşdirmek; ähli görnüşdäki maýa goýum gaznalarynyň işine gözegçilik etmek; milli gazna biržalarynda nyrh kesilen we dolanyşykda bolýan gymmatly kagyzlaryň ähli görnüşlerini bellige almagyň we olar boýunça maglumatlary çap etmegiň tertibini bellemek; gymmatly kagyzlar bazarynda aldawçylyk, hilegärlik we beýleki bikanun hereketleriň bolan ýagdaýlaryny derňemek; administratiw jerimeleri salmak.

ABŞ-nyň Kongresi kadalaşdyryjy namalar babatynda agzalan Komissiýa (SEC) derejesi boýunça kanunlara deňleşdirilýän hukuk namalaryny çykarmak hukugyny berdi. Ol hereket edýän kanunçylygyň bozulan halatlaryny özbaşdak derňäp we ýagdaýa baglylykda jerime salyp, raýat işlerini gozgamak barada çykyş edip ýa-da materiallary jenaýat işini gozgamak baradaky meseleleri çözýän Ýustisiýa ministrligine berip bilýär.

SEC-iň işiniň gerimine şu maglumatlar hem şaýatlyk edýär: 1996-njy ýylda SEC olara degişli 62 müň bölümi we 530 600 sany bellige alnan wekillerini goşmak bilen, bellige alnan 8500 dellalyň,dileriň işine syn etdi; hereket edýän biržalaryň 8 sanysyna, NASDAQ we köçe bazaryna, bellige alnan 15 sany kliriring agentliklerine we Maýa goýumçylary goramak boýunça korporasiýa gözegçilik etdi.

Federal kanunlarda hem, ştatlaryň kanunlarynda-da insaýderleriň we insaýder söwdasynyň hukuk taýdan kesgitlemesi ýokdur. Dogry, gymmatly kagyzlar bilen geçirilýän söwda hakyndaky kanunda olaryň häsiýetli alamatlary bar. ***Insaýderler*** *–* bu biržanyň we gözegçilik edarasynyň öňünde maglumatlary açmak barada aýratyn borçnamalary bolan adamlardyr.

SEC-de bellige alnan kompaniýanyň gymmatly kagyzlarynyň 10%-den gowragynyň eýesi bolan her bir adam, kagyzlary bellige alynmaga degişli kompaniýanyň direktorlar geňeşiniň başlygy we müdirýetiniň başlygy SEC-e we biržanyň ýolbaşçylygyna hasabat bermelidir. Paýnamalaryň gözegçilik edilýän bukjasynyň we tutuş bukjanyň düzüminde eýeler boýunça üýtgetmeleriň bolup geçen aýy tamamlanandan soň 10 günden gijä galman olar bu ýagdaýlar barada SEC-e we birža habar bermelidirler. Ýörite maglumatlar bankynyň we işewür metbugatyň üsti bilen bu maglumatlar jemgyýetçilige ýetirilýär.

Gymmatly kagyzlaryň söwdasynda insaýderler babatynda çäklendirmeler bellenendir. Gymmatly kagyzlar bilen amallary geçiren emitent kompaniýanyň gullukçylary alty aýyň dowamynda alnan ähli peýdany öz kompaniýasyna geçirmelidirler; söwdada köpçülige elýeterli bolmadyk faktyň ulanylandygynyň ýa-da ulanylmandygynyň ähmiýeti ýokdur.

Maglumatyň köpçülik üçin elýeterli bolmazlygy we onuň mazmunynyň möhümligi açylmadyk maglumatyň bardygy bolup durýar. Köpçülikleýin habar beriş serişdeleriniň arkaly elýeterliligi üpjün etmek belli bir garaşylýan döwrüň gerekdigini talap edýär, şol döwrüň dowamynda geleşikleri geçirmäge rugsat berilmeýär. Maglumatlaryň çap edilen pursadyndan soň azyndan 24 sagadyň dowamynda geleşiklerden saklanmak maslahat berilýär. Mazmun babatynda ygtybarly maýa goýumçy tarapyndan özüniň maýa goýum meýilnamalarynda göz öňünde tutulan bu maglumatyň gymmatly kagyzlaryň hümmetine täsir edip biljekdigine düşünilýär.

Diwidendleriň göz öňünde tutulan töleglerindäki üýtgeşmeler, satuwlaryň möçberlerine girizilen düzedişler, gepleşikler, goşulmalar we özüne birleşdirmeler, kompaniýanyň dolandyryjylarynyň düzümindäki üýtgetmeler, täze önümçiligiň özleşdirilişi, paýdarlar maýasynyň üýtgemegi baradaky maglumatlar açylmadyk maglumatlara degişlidir.

Kanunçylyk insaýderleri hukuk taýdan takyk kesgitlenmeýän hem bolsa, ol barybir adamlaryň şu topary baradaň giň düşündiriş berilmegine gollanýar. Olara geleşikler baglaşylanda maglumatlardan gönüden-göni peýdalanýan aktiw insaýderler, şeýle hem degişli hak almak bilen, näbelli maglumatlary aktiw insaýderlere berýän passiw insaýderler degişlidir. Zynjyryň uzynlyk derejesine garamazdan olary ikisi hem temmi berilmäge degişlidir.

ABŞ-da gymmatly kagyzlar bazarynda rugsat edilmedik iş üçin administratiw, raýat we jenaýat jogapkärçiligi bellenýär; temmi çärelerini görnüşleriniň utgaşdyrylmagy aradan aýrylmaýar.

Insaýderleri aňtamak babatynda SEC-e giň hukuklar berlendir. Eger-de ozal raýat işleri gozgalanda ol kazyýete diňe bikanun alnan peýdany elden almak barada ýüz tutup bilýän bolsa, indi ol 1980-nji ýyllarda kanunçylyga üýtgetmeler girizilenden soň onuň olardan ýetirilen zyýanyň öwezini dolmagy talap etmek bilen, aktiw hem passiw insaýderler babatynda günä bildirmäge haky bardyr. Öwez dolmalardan alnan pul möçberleri federal býujetiň girdejisine geçirilýär.

Gazna biržalaryndaky gözegçilik edalary birža sessiýalary döwründe kadaly işi üpjün edýärler, biržadaky ýerleri satyn almagyň we gymmatly kagyzlara nyrh kesmegiň kadalaryny belleýärler, şeýle hem düzgün-tertibi bozýan bazara gatnaşyjylara jerime salýar. Bu wezipeler oňa kanunçylyk arkaly berkidilendir; görülýän çäreleriň ýeterlik bolmadyk ýagdaýynda SEC işe goşulýar.

Gazna biržalarynda gözegçilik edaralarynyň işine gündelik geleşikleri hasaba alýan, umumymilli ulgama birleşdirilen elektron bellige alyjylar kömek edýärler. Şübheli geleşikleri ýüze çykarmak köp babatda kompýuterleşdirilendir: NASDAQ elektron söwdalar ulşgamynda 50 gözegçi gatnaşýar, olar şübheli amallara gözegçilik etmek üçin 40 sany ýörite elektron önümlerden peýdalanýarlar.

Gözegçilik etmegiň awtomatlaşdyrylan usullarynyň işlemedik ýagdaýynda NASDAQ gözegçileri zerur bolan maglumatlary geleşikler boýunça kontragentlerden gönüden-göni sorap almak bilen, goşmaça derňew geçirýärler. Her ýylda olar hyýanatçylyklaryň köp müňlerçelerini ýüze çykarmak bilen meşgullanmaly bolýarlar; olaryň takmynan 250 sanysy babatynda jerime salmak ýa-da ygtyýarnamany ýatyrmak barada çözgüt çykarylýar. Kyn ýagdaýlarda SEC işe çekilýär.

Ýaponiýada düzgünleşdirmegiň iki derejeli ulgamy emele geldi, onda bazara gözegçilik döwlet tarapyndan (maliýe ministrligi) hem, öz-özüni düzgünleşdirýän guramalar tarapyndan hem amala aşyrylýar.

1948-nji ýylda ABŞ-nyň Komissiýsasy (SEC) ýaly Ýaponiýanyň gymmatly kagyzlar boýunça komissiýasy döredildi. Basyp alyjylyk tamamlanandan soň, 1951-nji ýylda ol ýatyryldy we işgärleri bilen bilelikde onuň ygtyýarlyklary Maliýe ministrligine geçdi, çünki syýasatdan daşarda durýan, garaşsyz komissiýa babatynda amerikan konsepsiýasyna Ýaponiýanyň şertlerinde degerli ähmiýet berilmedi.

Maliýe ministrligi hususy telekeçilik bilen örän ýakyndan baglydyr. Däp boýunça Ýaponiýada döwlet işgäri pensiýa ýaşyna ýetende (55 ýaş) döwlet edarasynda belli bir derejede pes hak tölenýän işde geçiren ýyllary üçin sylag hökmünde hususy sektorda gowy hak tölenýän wezipe alýar.

Maliýe ministrligi bilen dellallar firmalarynyň bileleşiginiň arasynda gönüden-göni baglanyşyk bar. Ýaponiýanyň Maliýe ministrliginiň Gummatly kagyzlar müdirliginde işgärleriň sany köp däldir (jemi 550 adam).

Maliýe ministrliginiň ýanynda maslahat beriji edara gymmatly kagyzlar we biržalar boýunça geňeş döredildi, ol ministrlik tarapyndan iki ýyllyk bellenýän, gymmatly kagyzlar industriýasy bilen baglanyşykly 20 hünärmenden ybaratdyr. Geňeşiň wezipelerine gymmatly kagyzlar boýunça kanunçylygy kämilleşdirmek barada maliýe ministrligi üçin maslahatlary taýýarlamak girýär.

1992-nji ýylyň iýul aýynda, düýpli hýýanatçylyklary, bahalarda aldawçylyklary we gulluk (içerki) maglumatlaryň peýdalanylýandygyny ýüze çykaran, Ýaponiýanyň gazna bazaryndaky çökgünlikden (1990-1991-nji ýyllar) soň Gymmatly kagyzlar we biržalar boýunça täze komissiýa esaslandyryldy, onuň wezipelerine gönüden-göni bazarda onuň ýagdaýyna syn etmek girdi. SEC-den tapawutlylykda ýapon Komissiýasy Maliýe ministrliginiň affinirlernen (telekeçilere täsir edýän) edarasydyr, ol öňküleri ýaly gözegçilik wezipelerini ýerine ýetirýär, ýagny bazary düzgünleşdirmäge gatnaşýar. Mundan başga-da, ministrligiň çäklerinde maliýe boýunça birža hereket edýär, ol bazara gatnaşyjylaryň işini we bazaryň özüni düzgünleşdirýär.

1994-nji ýylda Maliýe ministrligi iň iri täjirçilik (şäher) banklaryna gymmatly kagyzlar bilen söwda etmek boýunça golçur kompaniýalary döretmäge (paýnamalar we olardan döredilen gymmatly kagyzlar bilen geleşikleri geçirmek hukugyny bermezden) rugsat berdi.

Fransiýada gazna bazaryny düzgünleşdirmek wezipesi Maliýe ministrliginiň üstüne ýüklenendir. Emma esasy işi ýörite guramalar amala aşyrýarlar. Meselem, maýa goýumçylaryň bähbitlerini goramak 1967-nji ýylda döredilen, Birža amallary boýunça komissiýanyň (Comission des Operations de Bourse, COB) üstüne ýüklenendir, bu Komissiýa wezipeleri boýunça ABŞ-nyň SEC ýatladýar. Oňa 9 agzasy bolan müdirýet ýolbaşçylyk edýär. Komissiýa emitentler tarapyndan maglumatlary açmagyň standartlarynyň berjaý edilişine we insaýder maglumatlarynyň peýdalanyşyna gözegçilik edýär. Bellenen kadalaryň bozulan halatynda Komissiýanyň materiallary prokuratura ibermäge ýa-da özüniň temmi çärelerini ulanmaga, hususan-da jerime salmaga haky bardyr.

Komissiýa maýa goýum kompaniýalaryny (SICAV özara gaznalaryny) döretmek, gymmatly kagyzlaryň bukjalaryny dolandyrmak üçin ygtyýarnama berýär, maýa goýumçylardan gelip gowuşýan şikaýatlary derňeýär. Onuň ol ýa-da beýleki gymmatly kagyzyň listingini gadagan etmäge ýa-da ýatyrmaga haky bardyr.

Gazna biržalary hakynda kanuna (1988 ý.) laýyklykda dellalçylyk kompaniýalarynyň işine umumy gözegçiligi Gazna biržalarynyň geňeşi amala aşyrýar, ol hem, Beýik Britaniýanyň Gymmatly kagyzlar we maýa goýumlar geňeşi ýaly, Fransiýanyň esasy öz-özüni düzgünleşdirýän guramasynyň wezipesini ýerine ýetirýär. Onuň düzümine 12 adam girýär, olaryň 10-sy dellalçylyk firmalaryndan saýlanýar, biri listing kompaniýalaryna, ýene biri bolsa Gazna biržalarynyň geňeşiniň agzalary bolan firmalaryň gullukçylaryna wekilçilik edýär.

Geňeş gymmatly kagyzlary emitirleýän kompaniýalara ygtyýarnama berýär we Baş reglamenti gymmatly kagyzlar bilen amallara degişli kadalary işläp taýýarlaýar, olary maliýe ministrligi tassyklaýar.

Baş reglament täze kompaniýalar tarapyndan gymmatly kagyzlary çykarmagyň kadalaryny, listingiň we ondan çykarmagyň kadalaryny, kompaniýalary birleşdirmegiň kadalaryny belleýär; kompaniýalaryň wezipeli adamlarynyň we gullukçylarynyň özlerini alyp barşynyň professional kodeksini içine alýar.

Zerur bolan halatynda Geňeşiň düzgün-tertip çärelerini görmäge haky bardyr.

Fransiýanyň kanunlaryna laýyklykda, ýöriteleşdirilen maliýe edarasy derejesi bolan Fransuz biržalarynyň jemgyýeti (FBJ) bazardaky gündelik amallara, maglumatlaryň maýa goýumçylara ýaýradylyşyna gözegçilik edýär, Gazna biržalary boýunça geňeşe iberilýän listing almak baradaky ýüz tutmalary barlaýar, listingden çykarmak barada çözgüt kabul edýär. Gazna biržalarynyň geňeşine berlen ygtyarlyklara laýyklykda FBJ-niň islendik gymmatly kagyzyň söwdasyny togtatmaga haky bardyr.

Fransiýanyň birža jemgyýetleriniň assosiasiýasy – gymmatly kagyzlary çykarýan kompaniýalaryň pofessional assosiasiýasy bolmak bilen, Fransiýanyň hökümetinde we Ýewropa Birleşiginde olaryň bähbitlerini goramaga niýetlenendir; maliýe we hukuk meseleleri boýunça geňeşçiniň wezipesini, şeýle hem araçy wezipesini ýerine ýetirýär.

1989-njy ýylyň kanuny boýunça kompaniýalaryň biržada nyrh kesilen, ses bermek hukugy bolan paýnamalaryny satyn alýan/satýan maýa goýumçylar bukjalaryň çäklendirilen ähmiýetden 5, 10, 20, 33,3, 50 we 66,6% üýtgän halatynda bu barada 5 günüň dowamynda birža we 15 günüň dowamynda emitentiň özüne habar bermäge borçludyr. Soňra birža resmi býulletende habar çap etmek bilen, maýa goýumçylary bukjalardaky üýtgeşmeler bilen habarly edýär. Habaryň bolmazlygy maýa goýumçyny satyn alnan paýnamalar boýunça ses bermek hukugyndan awtomatik usulda 2 ýyllyk mahrum edýär. Kompaniýanyň direktorlar geňeşiniň başlygynyň, beýleki paýdarlaryň ýa-da Komissiýanyň teklip etmegi bilen, araçy kazyýet düzgün bozany ses bermek hukugynyň bir böleginden ýa-da dolulygyna 5 ýyl möhlet bilen mahrum edip biler.

Biržada listingi bolan paýnamalaryň Ýewropa Birleşiginiň agzalary bolup durmaýan dahylsyzlar tarapyndan satyn alnanda (resmi ýa-da ikinji bazarda) şonuň netijesinde olaryň paýy paýdarlar maýasynyň 20%-den ýokary geçýän bolsa, olary satyn almak Maliýe ministrliginiň deslapky ylalaşygyny talap edýär, ýagny Maliýe ministrligi esasy düzgünleşdiriş wezipesini ýerine ýetirýär.

Germaniýada gazna bazaryny düzgünleşdirmek merkezledirmekden aýrylan bolup, ýer edaralary tarapyndan amala aşyrylýar. 1994-nji ýylda Gymmatly kagyzlar bilen amallar hakynda kanunyň kabul edilmegi bilen, düzgünleşdirmegiň ähli wezipeleri Gymmatly kagyzlar boýunça komissiýa berildi.

Germaniýada bazara esasy hünärli gatnaşyjylary täjirçilik banklary bolup durýar, şonuň üçin gymmatly kagyzlar bazaryny düzgünleşdirmekde möhüm orun merkezi banka Nemes federal bankyna (Bundesbank) (onuň ygtyýarlyklarynyň diňe banklar babatynda güýji bardyr) we ýörite gözegçilik edarasyna Banklar boýunça federal gözegçilik palatasyna degişlidir.

Öz-özüni düzgünleşdirýän edaralar − bu döwlet goldawynyň kepili esasynda, bazaryň kesgitli ugurlaryny düzgünleşdirmek maksady bilen, meýletin esasda gymmatly kagyzlar bazarynyň hünärli gatnaşyjylary tarapyndan döredilýän täjirçilik däl, döwlete dahylsyz edaralar.

Öz-özüni düzgünleşdirijiedaralaryň sany we ugurlary döwlet tarapyndan kesgitlenmeli, sebäbi öz-özüni düzgünleşdirilişiň şol bir predmeti, şol bir wagtda iki ýa-da köpsanly bir görnükli edaralar tarapyndan düzgünleşdirilmeýär.

Öz-özüni düzgünleşdiriji edaranyň hukuklary:

– bazarda hünärmençilik işiniň we amallaryň hökmany düzgünlerini we işgärleriň sanyny işläp düzmek;

– işgärleriň hünär taýýarlygyny amala aşyrmak, bazara gatnaşyjylar üçin bildirilýän talaplary kesgitlemek;

– bazara gatnaşyjylar tarapyndan düzgünleriň we namalaryň berjaý edilişine gözegçilik etmek;

– bazarda maglumat işjeňligi;

– döwlet dolandyryş edaralarynda bazara gatnaşyjylaryň bähbitlerini goramak we aragatnaşygyny üpjün etmek.

Öz-özüni düzgünleşdiriji edara gymmatly kagyzlar bazarynyň hünärli gatnaşyjylary tarapyndan, amala aşyrýan işleri üçin şertleri döretmek, hünär etikanyň standartlaryny berjaý etmek, gymmatly kagyzlar bazaryň hünärli gatnaşyjylarynyň bähbitlerini aramak we gymmatly kagyzlar bilen amallary ýerine ýetirmegiň düzgünlerinikesgitlemek maksady bilen döredilýär.

Öz-özüni düzgünleşdiriji edara öz agzalary üçin hünär işjeňliginiň hökmany düzgünlerini, gymmatly kagyzlar bilen geçirilýän amallaryň işgärleriniň sanyny kesgitlemek bilen çäklenmän, eýsem, olaryň ýerine ýetirilişine gözegçiligi hem amala aşyrýar.

Öz-özüni düzgünleşdiriji edaranyň esasy alamatlary:

– meýletin birleşme;

– agzalary: gymmatly kagyzlar bazarynyň hünärli gatnaşyjylary;

– bazarda hünärli gatnaşyjylaryň tertibiniň düzgünlerini kesgitlemek, wezipeler we öz-özüňi düzgünleşdmek;

– döwlet häkimiýeti bilen gatnaşyk- döwlet öz wezipeleriniň bellibir bölegini geçirýär.

Dünýä tejribesinde öz-özüni düzgünleşdiriji edara şu aşakdaky görnüşi kabul edýär:

– assosiasiýalar;

– professional birleşme;

– professional jemgyýetçilik gurama.

Öz-özüni düzgünleşdiriji edaranyň wezipeleri:

– gymmatly kagyzlar bazaryň hünärli gatnaşyjylary tarapyndan işiniň düzgünleşdirilişi;

– gymmatly kagyzlar bazary üçin ýokary hünärli, dünýä ülňülerine gabat gelýän işgärleri taýýarlamak;

– döwletiň öňünde we bazarda öz bähbitlerini aramak.

Gymmatly kagyzlar bazarynyň kanunçylyk binýady 1929-1933-nji ýyllaryň çökgünliginden soň işjeň ösüp başlady, şol wagtlar gymmatly kagyzlaryň ösen bazary bolan ýurtlaryň köpüsine gymmatly kagyzlar we birža gaznalary hakynda kanunlary kabul etmäge mümkinçilik beren täze şertler döredi, bu kanunlar uzak ýyllaryň dowamynda gymmatly kagyzlar bazarynyň mundan beýläk hem ösüşini we ony düzgünleşdirilişini kesgitledi. Bu kanunlar gymmatly kagyzlar bazarynyň çeýe, maýyşgak ösmegini, birža çökgünlikleriniň öňüni alynmagyny, maýa goýumçylaryň bähbitlerini goramagy, bazary gatnaşyjylaryň işini düzgünleşdirmegi üpjün etdi.

Şu döwürde Günbatarda döredilen berk kanunçylyk-hukuk binýady gymmatly kagyzlar bazaryny ykdysadyýeti maliýleşdirmegiň goşmaça çeşmesine öwürdi. Gymmatly kagyzlar hakynda amerikanyň kanunlary muňa mysal bolup biler. Meselem, 1933-nji ýylyň gymmatly kagyzlar hakyndaky kanuny şulary göz öňünde tutýar:

- köpçülikleýin ýerleşdirilýän maýa goýumlar barada maýa goýumça maglumat bermek;

- gymmatly kagyzlar satylanda aldawçylygyň we mekirligiň öňüni almak.

Bu maksatlara ýetmegiň baş usuly gymmatly kagyzlaryň çykarylyşyny we ýerleşdirilişini bellige almak ýoly bilen maliýe maglumatyny açmak bolup durýar. Korporasiýalaryň, jogapkärçiligi çäklendirilen şereketleriň, trastlaryň we beýleki emitentleriň obligasiýalarynyň we paýnamalarynyň agdyklyk edýän bölegi SES-de hasaba alynmalydyr. Bu kada federal hökümetiň gymmatly kagyzlaryna we ýerli häkimiýet edaralarynyň obligasiýalarynyň köpüsine degişli däldir.

Bellige almak maýa goýumçy bu kagyzyň gymmatyna baha berip we ony satyn almagyň maksadalaýyklygy barada çözgüt kabul edip biler ýaly, emitent kompaniýa we onuň satmakçy bolýan gymmatly kagyzy barada maglumatlary açmak üçin zerurdyr.

Bellige almak bellige alyş ýüztutmasynda ýa-da emissiýa prospektinde getirilýän faktlaryň takyk bolmagyny göz öňünde tutýar, ýöne ony kepillendirmeýär. Kanun bolsa ýalan maglumat bermegi gadagan edýär we jerime salmak ýa-da türmä basmak görnüşinde jeza çäresini göz öňünde tutýar. Mundan başga-da, gymmatly kagyzlary satyn alan maýa goýumçylaryň özlerine ýalan ýa-da ýoýulan maglumat berlendigini subut eden halatlarynda ýitgileriň öwezini dolmagy haklary bardyr. Nägilelikler emitent kompaniýa, onuň direktorlaryna we jogapkär işgärlerine, anderraýterlere, gymmatly kagyzlaryň söwdagärlerine, şeýle hem gymmatly kagyzlaryň çykarylmagyna we söwdasyna goşulan beýleki birnäçe kanuny we şahsy taraplara bildirilip bilner.

Bellige almak söwdagärleriň eline töwekgelçilikli, ýaramaz dolandyrylýan ýa-da ýitgili kompaniýalaryň paýnamalarynyň düşmejekdigini aňlatmaýar. SEC-iň gymmatly kagyzlaryň gymmatyndan ugur almak bilen emissiýany geçirmek barada rugsat bermäge we rugsat bermezlige haky ýokdur. Ýeke-täk talap ol hem emitent kompaniýa we emitirlenýän gymmatly kagyz barada doly we takyk maglumatyň bolmagydyr.

Bellige almagyň barşynda resminamalaryň kompaniýalaryň her biri boýunça kesgitlenen görnüşleri doldurylýar, olar şuny öz içine alýar:

- kompaniýanyň işiniň görnüşlerini we oňa degişli emlägi ýazyp görkezmek;

- satmaga hödürlenýän gymmatly kagyzy we onuň bu kompaniýanyň beýleki gymmatly kagyzlary bilen baglanyşygyny ýazyp görkezmek;

-kompaniýanyň dolandyrylyşy barada maglumat;

- garaşsyz auditoryň netijenamasy bolan maliýe hasabaty.

Bellige alyş ýüztutmasy we emissiýa prospekti SEC-de bellige alnandan soň derrew aýan edilýär, ýöne gymmatly kagyzlary birnäçe wagt geçenden soň (adatça, 20 günden soň) ýerläp bolýar.

SEC bellige alyş ýüztutmalaryna seredýär we olaryň maglumata bildirilýän talaplara laýyk gelýändigini ýüze çykarýar. Eger-de ýüztutma doly däl we nätakyk diýip hasap edilse, kompaniýadan goşmaça maglumatlaryň berilmegi talap edilýär. Eger-de Komissiýa maglumatlaryň ýeterlik bolmazlygy maglumatlary bilkastlaýyn gizlemek ýa-da ýoýmak maksady bilen baglydyr diýip hasap etse, onda işiň ýagdaýlaryny anyklamak üçin diňlemeler bellenýär ýa-da gymmatly kagyzy çykarmak gadagan edilýär.

Gazna biržalary hakynda 1934-nji ýylda kabul edilen nama 1933-nji ýylyň namalarynyň esaslanýan ýörelgelerine, hususan-da, maglumatlary bermek ýörelgesine esaslanýar. 1934-nji ýylyň namasy gymmatly kagyzlary satyn alyjylary we satyjylary goraýar. Köpçülikleýin kompaniýalaryň döwürleýin hasabatlarynyň esasy görnüşleri SEC-e berilýän ýyllyk we çärýeklik hasabatlardan we möhüm wakalar baradaky hasabatlardan, şeýle hem kompaniýanyň paýdarlaryna iberilýän ýyllyk hasabatdan ybaratdyr. 1934-nji ýylyň gazna biržalary hakynda namasy insaýder söwdasyny gadagan edýär we korporasiýalaryň wezipeli işgärlerini, direktorlar geňeşiniň agzalaryny we iri paýdarlaryny öz kompaniýalarynyň paýnamalary bilen hut özleriniň geçirýän amallary barada döwürleýin habar bermäge borçly edýär. 1934-nji ýylyň namasy boýunça kompaniýanyň işi baradaky köpçüliklein aýan edilmäge degişli, ýöne entek köpçülige ýetirilmedik gizlin (konfidensial) maglumat insaýder maglumaty hasap edilýär. Şunuň ýaly maglumat köpçülige ýetirilmezinden öň ony peýdalanmak bilen amala aşyrylýan islendik geleşik bikanun hasap edilýär, olardan alnan peýda bolsa kompaniýanyň peýdasyna alynmaga degişlidir. 1934-nji ýylyň namasy, esasan, ikinji gazna bazarlaryndaky işi düzgünleşdirmäge degişlidir. Onda şu aşakdakylary hökmany suratda SEC-de bellige aldyrmak göz öňünde tutulýar:

- milli gazna biržalarynda nyrh kesilen gymmatly kagyzlary, şeýle hem olaryň biržadan daşary bazarda dolanyşykda bolýan käbir goýberilişlerini;

- munsipal bergi borçnamalary we 1934-nji ýylyň namasy boýunça bellige alnan gymmatly kagyzlaryň söwdasyny edýän dellallary we dilerleri;

-dellallaryň,dilerleriň ýokary hünärli assosiýasiýalary;

- milli gazna biržalaryny;

- kliriring agentliklerini;

- transfert-agentliklerini;

- gymmatly kagyzlar boýunça maglumatlary işleýän kompaniýalary.

Kanun gazna gymmatlyklary bilen amallarda hilegärlik we gymmatly kagyzlar bazarynda bahalardaky kezzaplyklar üçin temmi çäresini kesgitleýär.

1947-nji ýylda kabul edilen Gymmatly kagyzlar we birža hakynda kanun amerikan kanunlaryna esaslanýardy. Ol milli gymmatly kagyzlaryň görnüşlerini, bazara gatnaşyjylaryň özüni alyp baryşlarynyň kadalaryny, maglumatlaryň elýeterli bolmagyny, gazna biržasynyň guramaçylyk gurluşyny we işini, gözegçilik edaralaryny, hilegärlikler we kezzapçylyklar üçin temmi çärelerini belleýär. Soňy bilen oňa alty gezek, Ýaponiýanyň gymmatly kagyzlar bazaryndaky düýpli üýtgetmeler, gazna biržalarynda iri spekulýasiýalaryň, şeýle hem hilegärlikleriň we kezzapçylyklaryň öňüni almak maksady bilen, döwlet tarapyndan gözegçiligi güýçlendirmäge isleg bilen şertlendirilen düzedişler we goşmaçalar girizildi. Hususan-da, düzedişler emitentleriň maglumatlarynyň açylmagyna, fýuçers bazaryny döretmäge we olarda täjirçilik banklarynyň işlemegine, gazna biržalarynda dellallaryň işine degişlidi.

1993-nji ýylyň 1-nji aprelinde Ýaponiýada Maliýe ulgamyny özgertmek hakynda kanun güýje girdi, bu kanun täjirçilik banklary bilen dellalçylyk firmalarynyň arasyndaky päsgelçilikleri kem-käsleýin aýyrdy. Ýapon banklaryna (ilkibaşda uzak möhletli karz berýänlere we soňra beýlekilere hem) durnukly göterimleri bolan gymmatly kagyzlaryň anderraýtingini amala aşyrmaga rugsat berildi. Şol bir wagtyň özünde dellalçylyk firmalaryna ynanylan bank amallaryny geçirmäge rugsat berildi. Ýaponiýanyň bazarynyň kanunçylyk binýady, ABŞ-daky ýaly, gymmatly kagyzlar bazarynyň ykdysadyýeti maliýeleşdirmegiň goşmaça çeşmesi hökmünde durnuklylygyny ýokarlandyrmaga gönükdirilendir.

**Netije**

Bag­ty­ýar­lyk döw­rün­de hor­mat­ly Pre­zi­den­ti­mi­ziň pa­ra­sat­ly baş­tu­tan­ly­gyn­da ata Wa­ta­ny­myz Türk­me­nis­tan dün­ýä­niň sy­ýa­sy, yk­dy­sa­dy, me­de­ni we hu­kuk giňiş­li­gi­ne üs­tün­lik­li go­şu­lyş­ýar. Ýur­du­my­zyň öza­ra bäh­bit­li, hoş­ni­ýet­li goň­şu­çylyk gat­na­şyk­la­ry­na esas­lan­ýan hal­ka­ra gat­na­şyk­la­ry­nyň ge­ri­mi has-da gi­ňe­ýär. Bi­ziň döw­le­ti­miz iri we ab­raý­ly hal­ka­ra gu­ra­ma­la­ry­nyň 50-den gow­ragy­nyň ag­za­sy ha­sap­lan­ýar. Hu­su­san-da, şeý­le gu­ra­ma­la­ryň ara­syn­da se­bit­le­ýin we hal­ka­ra ma­li­ýe dü­züm­le­ri­niň bol­ma­gy Türk­me­nis­ta­nyň iş­jeň we oňyn da­şa­ry sy­ýa­sa­tyn­da yk­dy­sa­dy hyz­mat­daş­ly­gy ös­dür­mek­li­ge, ma­ýa go­ýum gat­na­şyk­la­ry­ny pug­ta­lan­dyr­mak­ly­ga yg­rar­ly­dy­gy­ny do­ly tas­syk­la­ýar. Ola­ryň ha­ta­ryn­da Türk­menis­tan bi­len iri ma­li­ýe dü­züm­le­ri­ bilen ne­ti­je­li hyz­mat­daş­lyklary aý­ra­tyn bel­len­mä­ge my­na­syp­dyr. Şeýle hyzmatdaşlygyň çäklerinde milli ykdysadyýetimiz we sebit ähmiýetli hem-de öran bähbitli taslamalar üstünlikli durmuşa geçirilýär. Munuň özi köptaraplaýyn hyzmatdaşlygyň geljekde ýurdumyzyň we daşary ýurt döwletleriniň ykdysady kuwwatynyň artmagyna ýardam berjekdigine doly şaýatlyk edýär.

Türkmenistan döwletimizde hormatly Prezidentimiz tarapyndan öňe sürülýän başlangyçlar, dünýä ýurtlary, halkara maliýe guramalary bilen ikitaraplaýyn we köptaraplaýyn peýdaly hyzmatdaşlygy ösdürmek boýunça amala aşyrylýan işler diňe biziň däl eýsem bütin dünýä halklarynyň parahat, bolelin durmuşyna we bagtly geljegine gönükdirilýär. Globallaşýan dünýä ykdysadyýetiniň çylşyrymly özgerýän şertlerinde döwletimiziň syýasy we ykdysady dürnuklylygyny üpjün etmekde hormatly Prezidentimiziň alyp barýan öňdengörüjilikli daşary syýasasynyň ähmiýeti örän uludyr. Milli Liderimiziň daşary syýasat strategiýasynyň esasy ugurlarynyň biri hem dünýäniň ösen maliýe guramalary bilen hyzmatdaşlyklar bolup durýar.

**Teklipler**

* **1.** Maliýe bazarynyň işiniň halkara tejribesinden ugur alyp kämilleşdirmek esasynda dürli görnüşli gymmatly kagyzlaryň (paýnamalaryň, obligasiýalaryň, opsionlaryň) bazary giňeltmeli. Bu bolsa ýerlenilýän gymmatly kagyzlaryň, şol sanda olaryň ikinji bazarynda möçberini we görnüşlerini ep- -esli artdyrar. Şu nukdaýnazardan dürli guramaçylyk-hukuk görnüşindäki kärhanalaryň gymmatly kagyzlarynyň bazarynyň gurallaryny ornaşdyrmak işlerini dowam etdirmeli.
* **2.** Bu işleri durmuşa ornaşdyrmak üçin fiziki hem-de ýuridik şahslaryň maliýe sowatlylygyny kämilleşdirmek boýunça gymmatly kagyzlar bazarynyň hünärli gatnaşyjylary (dellallary, emitentleri, maýa goýujylary) üçin ýerli we daşary ýurtly bilermenleriň gatnaşmaklarynda okuwlar gurnamaly, hünärmenleri taýýarlamak hem-de gaýtadan taýýarlamak, olaryň hünär derejelerini yzygiderli ýokarlandyrmak boýunça tejribe alyşmalar yzygiderli geçirmeli.
* **3.** Şeýlelikde ýurdymyzda daşary ýurt(Russiýa federasiýasy,ABŞ) talaplaryndan ugur alyp şeýle guramalary döretmek barada teklip hödürlemek ýerlikli bolar:
* SEC (gymmatly kagyzlar we biresalar boýunça komissiýa),
* NASD (ABŞ-nyň dellal-dilerleriniň milli birleşigi),
* SIPC (Maýa goýujylary goramak korporasiýasy),
* FOMC (Federal Açyk Bazar Komiteti)

**Peýdalanylan edebiýatlaryň sanawy**

1. **Gurbanguly Berdimuhamedow.** Garaşsyzlyga guwanmak, Watany, halky söýmek bagtdyr. – Aşgabat. «Ylym» neşirýaty, 2007.
2. **Gurbanguly Berdimuhamedow.** Eserler ýygyndysy. – Aşgabat. Türkmen döwlet neşirýat gullugy, 2007.
3. **Gurbanguly Berdimuhamedow.** Ösüşiň täze belentliklerine tarap. Saýlanan eserler. I-XII tomlar. Aşgabat. Türkmen döwlet neşirýat gullugy, 2008-2019.
4. **Gurbanguly Berdimuhamedow.** Döwlet adam üçindir. – Aşgabat. Türkmen döwlet neşirýat gullugy, 2009.
5. **Gurbanguly Berdimuhamedow.** Türkmenistanyň ykdysady strategiýasy: halka daýanyp, halkyň hatyrasyna. Aşgabat. Türkmen döwlet neşirýat gullugy, 2010.
6. **Gurbanguly Berdimuhamedow.** Türkmenistanyň durmuş-ykdysady ösüşiniň döwlet kadalaşdyrylyşy. I tom. Ýokary okuw mekdepleriniň talyplary üçin okuw gollanmasy. – Aşgabat. Türkmen döwlet neşirýat gullugy, 2010.
7. **Gurbanguly Berdimuhamedow.** Türkmenistanyň durmuş-ykdysady ösüşiniň döwlet kadalaşdyrylyşy. II tom (Goşundylar). Ýokary okuw mekdepleriniň talyplary üçin okuw gollanmasy. – Aşgabat. Türkmen döwlet neşirýat gullugy, 2010.
8. **Gurbanguly Berdimuhamedow.** Bilim – bagtyýarlyk, ruhubelentlik, rowaçlyk. – Aşgabat. Türkmen döwlet neşirýat gullugy, 2014.
9. **Gurbanguly Berdimuhamedow.** Bitarap Türkmenistan. – Aşgabat, Türkmen döwlet neşirýat gullugy, 2015.
10. **Gurbanguly Berdimuhamedow.** Türkmenistan. –Aşgabat. Türkmen döwlet neşirýat gullugy, 2016.
11. **Gurbanguly Berdimuhamedow.** Türkmenistan – Beýik ýüpek ýolunyň ýüregi.
12. I tom– Aşgabat. Türkmen döwlet neşirýat gullugy, 2017.
13. **Gurbanguly Berdimuhamedow.**Türkmenistan – Beýik ýüpek ýolunyň ýüregi. II tom – Aşgabat. Türkmen döwlet neşirýat gullugy, 2018.
14. **Gurbanguly Berdimuhamedow.** Türkmenistan durnukly ösüşiň maksatlaryna ýetmegiň ýolunda. – Aşgabat. Türkmen döwlet neşirýat gullugy, 2018.
15. **Gurbanguly Berdimuhamedow.** Türkmeniň döwletlilik ýörelgesi. – Aşgabat. Türkmen döwlet neşirýat gullugy, 2020.
16. Türkmen diliniň düşündirişli sözlügi. I tom. A-Ž. Aşgabat. Türkmen döwlet neşirýat gullugy, 2016.
17. Türkmen diliniň düşündirişli sözlügi. II tom. K-Z. Aşgabat. Türkmen döwlet neşirýat gullugy, 2016.
18. Türkmenistanyň Konstitusiýasy (rejelenen görnüşi). Aşgabat, Türkmen döwlet neşirýat gullugy, 2020.
19. “Türkmenistanyň durmuş-ykdysady ösüşiniň 2011-2030-njy ýyllar üçin Milli maksatnamasy”. Türkmenistanyň Prezidentiniň namalarynyň we Türkmenistanyň Hökümetiniň çözgütleriniň ýygyndysy 2010-njy ýyl, № 5, 865-nji madda.
20. Türkmenistanyň bank ulgamyny ösdürmegiň 2011-2030-njy ýyllar üçin Döwlet maksatnamasy. Türkmenistanyň Prezidentiniň namalarynyň we Türkmenistanyň Hökümetiniň çözgütleriniň ýygyndysy 2011-nji ýyl, № 1, 1202-nji madda.
21. Türkmenistanda daşary ýurtlardan getirilýän harytlaryň ornuny tutýan önümleri öndürmek boýunça Döwlet maksatnamasy. Türkmenistanyň Prezidentiniň namalarynyň we Türkmenistanyň Hökümetiniň çözgütleriniň ýygyndysy, 2015 ý. № 5, 3635-nji madda.
22. Türkmenistanda öndürilýän önümleriň daşary ýurtlara iberilýän möçberini artdyrmak boýunça Döwlet maksatnamasy. Türkmenistanyň Prezidentiniň namalarynyň we Türkmenistanyň Hökümetiniň çözgütleriniň ýygyndysy, 2015 ý. № 5, 3636-njy madda.
23. Türkmenistanda ylmy barlaglaryň we innowasiýa tehnologiýalarynyň netijeliligini ýokarlandyrmagyň 2017-2021-nji ýyllar üçin Döwlet maksatnamasy. Türkmenistanyň Prezidentiniň namalarynyň we Türkmenistanyň Hökümetiniň çözgütleriniň ýygyndysy, 2016-njy ýyl, № 7, 4219-njy madda.
24. “Türkmenistanda sanly bilim ulgamyny ösdürmek hakynda” Türkmenistanyň Prezidentiniň Karary // Türkmenistanyň Prezidentiniň namalarynyň we Türkmenistanyň Hökümetiniň çözgütleriniň ýygyndysy, 2017-nji ýyl, № 8-9, 359-njy madda.
25. “Türkmenistanda 2019–2025-nji ýyllarda sanly ykdysadyýeti ösdürmegiň Konsepsiýasyny tassyklamak hakynda” Türkmenistanyň Prezidentiniň Karary //Türkmenistanyň Prezidentiniň namalarynyň we Türkmenistanyň Hökümetiniň çözgütleriniň ýygyndysy, 2018 ý., № 10-11-12, 929-njy madda.
26. Türkmenistanyň Prezidentiniň ýurdumyzy 2019–2025-nji ýyllarda durmuş- ykdysady taýdan ösdürmegiň Maksatnamasy. – Aşgabat. 2019.
27. “Türkmenistanda maýa goýum işi hakynda” Türkmenistanyň Kanuny. Türkmenistanyň Mejlisiniň Maglumatlary, 1992 ý. № 5, 37-nji madda.
28. Türkmenistanyň Zähmet Kodeksi. 2009.
29. “Kiçi we orta telekeçiligi döwlet tarapyndan goldamak hakynda” Türkmenistanyň Kanuny. Türkmenistanyň Mejlisiniň Maglumatlary, 2009 ý., № 3, 58-nji madda.
30. “Türkmenistanyň Merkezi banky hakynda” Türkmenistanyň Kanuny. 2011.
31. “Karz edaralary we bank işi hakynda” Türkmenistanyň Kanuny. 2011.
32. “Karz birleşmeleri hakynda” Türkmenistanyň Kanuny. 2011.
33. “Daşary ykdysady gatnaşyklarynda puly kadalaşdyrmak we pula gözegçilik etmek hakynda” Türkmenistanyň Kanuny. 2011.
34. “Statistika hakynda” Türkmenistanyň Kanuny. 2012.
35. “Bilim hakynda” Türkmenistanyň Kanuny. Türkmenistanyň Mejlisiniň Maglumatlary, 2013 ý., № 2, 21-nji madda.
36. “Döwlet ylmy-tehniki syýasaty hakynda” Türkmenistanyň Kanuny. Türkmenistanyň Mejlisiniň Maglumatlary, 2014 ý., № 1, 39-njy madda.
37. “Innowasiýa işi hakynda” Türkmenistanyň Kanuny. Türkmenistanyň Mejlisiniň Maglumatlary, 2014 ý., № 3, 106-njу madda.
38. “Salgytlar hakynda” Türkmenistanyň bitewi Kanuny. Türkmenistanyň Mejlisiniň Maglumatlary, 2016 ý., № 1, 52-nji madda
39. Türkmenistanyň Býujet Kodeksi. 2017.
40. Türkmenistanyň ýyllyk statistiki neşiri, Aşgabat, 2020.
41. «Türkmenistanyň durmuş-ykdysady ösüşiniň esasy ugurlary» atly ylmy-amaly maslahatyň tezisler ýygyndysy. – A.: Türkmen döwlet neşirýat gullugy, 2018.
42. «Türkmenistanyň durnukly durmuş-ykdysady ösüşi» atly ylmy-amaly maslahatyň tezisler ýygyndysy. – A.: Türkmen döwlet neşirýat gullugy, 2019.
43. «Sanly ykdysadyýet – ykdysady ösüşiň möhüm ugry» atly ylmy-amaly maslahatyň tezisler ýygyndysy. – A.: Türkmen döwlet neşirýat gullugy, 2020.
44. «Garaşsyzlyk ýyllarynda durmuş – ykdysady özgertmeler» atly ylmy-amaly maslahatyň tezisler ýygyndysy. – A.: Türkmen döwlet neşirýat gullugy, 2021.
45. Şallyýew Ç. Makroykdysadyýet. Ýokary okuw mekdepleri üçin okuw kitaby. – Aşgabat. Türkmen döwlet neşirýat gullugy, 2015.
46. H.Hajygurbanow, B.Taýharow. Türkmenistanyň pul-karz ulgamy. Ýokary okuw mekdepleri üçin okuw gollanmasy. – Aşgabat. 2010.